
LEABHRÁN EOLAIS
Innealtóir Feidhmiúcháin




[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


2.00i.n Déardaoin, 18 Nollaig 2025
_______________________________________________________________
Comhairle Cathrach na Gaillimhe
Halla na Cathrach
Bothar an Choláiste
 Gaillimh
H91X4K8

Rphost: recruitment@galwaycity.ie 
Teil: 091-536400











Féach go grinn ar na pointí seo a leanas sula gcuireann tú d'iarratas isteach: SEICLIOSTA TÁBHACHTACH

· [bookmark: _Hlk138321226]Ní mór foirmeacha iarratais, agus iad líonta amach ina n-iomláine (i.e. Cuid 1 agus Cuid 2) agus gach cáipéisíocht a iarrtar leo, a bheith curtha faoi bhráid faoi 2.00i.n Déardaoin 18 Nollaig 2025.  Measfar iarratais neamhiomlána a bheith neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór gach eolas a chur ar fáil ar an bhfoirm iarratais oifigiúil amháin.  Ní ghlacfar le Curriculum Vitae.  

Ní mór an fhoirm iarratais a chlóscríobh agus gach ceist a fhreagairt ina hiomláine.

· Iarratais ar Ríomhphost: Cuir isteach an fhoirm chomhlánaithe agus cóipeanna scanta de cháilíochtaí ábhartha (tras-scríbhinní san áireamh) agus ceadúnas tiomána (más infheidhme) chuig recruitment@galwaycity.ie faoin dáta deiridh. Cinntigh go luaitear ‘Innealtóir Feidhmiúcháín – Foirm Iarratais’ i mbarra ábhair an ríomhphoist

· Iarratais a sheoladh ar an bPost/a leagtar isteach:  Cuir an fhoirm iarratais chomhlánaithe agus gach doiciméad riachtanach ar aghaidh/isteach faoin dáta deiridh.

· Ní mór gach doiciméad tacaíochta, lena n-áirítear cóipeanna de theastais a theastaíonn chun d'incháilitheacht a dheimhniú, a chur ar aghaidh mar dhoiciméad PDF iomlán amháin in éineacht le d'fhoirm iarratais.  Ar chúiseanna slándála, ná cuir aon naisc le d'iarratas, mar ní osclófar iad seo.

· Beidh na bunchóipeanna de theastais ag teastáil sula ndéanfar aon cheapachán.  Measfar go bhfuil iarratais a chuirfear isteach nach gcomhlíonann na ceanglais atá leagtha amach neamhbhailí, cuirfear ar ais chuig an iarrthóir iad agus NÍ áireofar iad sa gcéad chéim eile den chomórtas.

· Níl shásóidh Cáilíochtaí Oideachais a cuireadh ar aghaidh chuig an oifig seo cheana mar chuid d’iarratas eile na riachtanais iarratais reatha.    

· Cuirfear iarratais ar ghearrliosta bunaithe ar an eolas a chuirtear ar fáil ar an bhfoirm iarratais. 

· Tabhair dóthain ama duit féin lena chinntiú nach mbeidh tú ag cur d’iarratais ar aghaidh tar éis an ama is déanaí a ghlacfar le hiarratais.  Is ar an iarratasóir atá an fhreagracht a chinntiú go bhfaigheann an Rannóg Acmhainní Daonna an fhoirm iarratais ina hiomláine in am. 

· Bíodh uimhir theagmhála agus seoladh ríomhphoist bailí le d’iarratas; cuir in iúl don Rannóg AD é má thagann aon athrú ar do sheoladh. 
Ní dhéanfar aon éileamh maidir le hiarratais a chuaigh amú nó a bhí mall a bhreithniú mura mbeidh Deimhniú Postála Oifig an Phoist agat ina leith. Tá sé de fhreagracht ar an iarratasóir teagmháil a dhéanamh le An Post maidir le haon mhoill seachadta

	SÍOS AR AN BPOST
[bookmark: _Hlk137468703]Ceaptar Innealtóirí Feidhmiúcháin ar raon leathan ról ar fud na Comhairle. Is féidir freagracht as bainistíocht agus seachadadh rathúil raon mórthionscadail agus miontionscadal caipitil a bheith mar chuid den ról; freagracht as bainistíocht agus seachadadh éifeachtach raon seirbhísí agus freagracht as bainistíocht agus maoirseacht na foirne a cheaptar.

Oibreoidh an tInnealtóir Feidhmiúcháin faoi stiúir an Innealtóra Shinsearaigh nó an Innealtóra Sinsearach Feidhmiúcháin nó oifigigh eile arna ainmniú ag an Stiúrthóir Seirbhísí nó ag an bPríomhfheidhmeannach.
DUALGAIS AGUS FREAGRACHTAÍ




Áirítear ar dhualgais an Innealtóra Feidhmiúcháin, a dhéanfar faoi dhiscréid agus mhaoirseacht an Mhaoirseora cuí, seirbhísí innealtóireachta nó coimhdeach de chineál comhairligh, maoirseachta nó feidhmeach, lena n-áirítear maoirseacht agus rialú na foirne de réir mar is gá.

Tá na príomhdhualgais san áireamh thíos cé nach bhfuil siad teoranta chucu:

· Cláir innealtóireachta sna réimsí a leanas a chur i bhfeidhm bóithre, trácht, uisce, fuíolluisce, tithíocht, caitheamh aimsire agus taitneamhacht, comhshaol agus seirbhísí eile;

· Tionscadail i réimsí mar iad sin atá mionsonraithe thuas a chur i bhfeidhm;

· Maoirseacht agus riaradh conartha a dhéanamh ar oibreacha tógála/oibríochta/cothabhála; 

· Lucht oibre díreach/innealtóireachta/riaracháin a bhainistiú chomh maith leis na saincheisteanna caidrimh thionscail lena mbaineann;

· Buiséid a ullmhú agus a chinntiú go bhfeidhmeofar oibreacha laistigh de bhuiséid leithroinnte;

· A chinntiú go mbeidh oiliúint chuí ar an bhfoireann agus go n-oibríonn siad laistigh de na scileanna iomchuí sin; 

· Cultúr Sláinte agus Sábháilteachta san ionad oibre a chothabháil agus a fhorbairt go forghníomhach; 

· A chinntiú go mbeifear ag cloí le Rialacháin agus Reachtaíocht Sláinte agus Sábháilteachta, agus le córais Sláinte agus Sábháilteachta Chomhairle Cathrach na Gaillimhe; 

· A chinntiú go bhfeidhmeofar oibreacha chun cloí le reachtaíocht agus le rialacháin iomchuí a bhaineann le soláthar, pleanáil etc.;

· A chinntiú go dtabharfar freagra éifeachtúil agus éifeachtach ar gach páirtí leasmhar; 

· Ionadaíocht a dhéanamh ar an gComhairle ag cruinnithe leis an bhfoireann, le comhaltaí tofa, le grúpaí pobail/ grúpaí leasa ginearálta, le gnólachtaí agus le cónaitheoirí.

· Gníomhú nuair is gá in áit fhostaí níos sinsearaí le linn dóibh a bheith as láthair ar aon chúis.

· Aon dualgais eile de réir mar a shannfar ó am go ham agus a bheadh oiriúnach go réasúnach don ghrád. 
















CÁILÍOCHTAÍ DON PHOST 





1. Carachtar: 
Caithfidh gach iarrthóir a bheith mar dhuine ar dhea-phearsanacht
2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.










4.	Oideachas, taithí, srl.:
Caithfidh gach iarrthóir, ar an dáta is déanaí le haghaidh foirm iarratais críochnaithe a fháil:- 
1. (i) Gnáthchéim Baitsiléara san Innealtóireacht (Leibhéal 7 nó níos airde ar an gCreat Náisiúnta Cáilíochtaí (NFQ)) ar a laghad a bheith acu*.

NÓ
(ii) Gnáthchéim Baitsiléara (Leibhéal 7 nó níos airde ar an gCreat Náisiúnta Cáilíochtaí (NFQ)) agus Iarchéim Máistir (Leibhéal 9 ar an CNC) ar a laghad san Innealtóireacht.
     
NÓ
(iii) Céim Máistir (Leibhéal 9 ar an gCreat Náisiúnta Cáilíochtaí) a bheith acu san Innealtóireacht, bainte amach tar éis clár comhtháite máistreachta 4 bliana ar fad ar a laghad a chríochnú atá creidiúnaithe ar leibhéal CEng ag Innealtóirí na hÉireann nó a chomhionann de comhlacht creidiúnaithe idirnáisiúnta.

1. Cúig bliana taithí innealtóireachta, ábhartha, sásúil ar a laghad a bheith acu.

1. oiliúint agus taithí theicniúil ar ardchaighdeán a bheith faighte acu; agus 

1. taithí riaracháin ar ardchaighdeán a bheith faighte acu.

1. Eolas sásúil ar eagraíocht na seirbhíse poiblí a bheith acu


*déanfar measúnú ar chéim leibhéal 7 ar an mbonn gur chóir go mbeadh an tréimhse staidéir a dhéantar comhionann le 180 creidiúint ECTS (an Córas Eorpach Aistrithe Creidiúna) ar a laghad.

Ba cheart d’iarrthóirí a bheith ar an eolas nár cheart glacadh leis go léiríonn comhlíonadh na gceanglas incháilitheachta don phost seo go mbeadh do cháilíocht reatha inghlactha do phoist innealtóireachta níos sinsearaí (mar shampla Innealtóir Feidhmiúcháin Sinsearach agus os a chionn) a bhfuil riachtanais incháilitheachta éagsúla acu.

*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.

Ní mór d’iarrthóirí:
· Ceadúnas tiomána reatha bailí neamhfhormhuinithe a bheith agat maidir le feithiclí chatagóir B agus ní mór a chur in iúl mura bhfuil sé seo amhlaidh. Ní mór cóip den Cheadúnas a chur isteach le d’iarratas.
· Cóip dá gcáilíocht san Innealtóireacht a chur isteach ón gcomhlacht dámhachtana mar aon le cóip de thrascríbhinní na dtorthaí.

[bookmark: _Hlk135218695]
Inmhianaithe
Tá sé inmhianaithe go mbeadh na nithe seo a leanas ag iarrthóirí:

· Scileanna bainistíochta maoirseachta
· Bíodh scileanna cumarsáide agus idirphearsanta den scoth agat. 
· Scileanna cruthaithe bainistíochta daoine.  
· A bheith féin-spreagtha le taifead de thionscnamh a thaispeáint i dtimpeallacht oibre.
· Eolas agus tuiscint leordhóthanach ar innealtóireacht shibhialta.
· Inniúlacht agus cumas i mbainistíocht conartha
· Bíodh scileanna maithe breithiúnais agus réitithe fadhbanna agat.
· Inniúlacht a bheith agat i réimse na teicneolaíochta faisnéise.
· Eolas maith ar oibleagáidí reachtúla na Reachtaíochta Sláinte agus Sábháilteachta agus ar a gcur i bhfeidhm san ionad oibre.

Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.


	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.

	[bookmark: _Hlk148954207][bookmark: _Hlk172812958]Torthaí a Sheachadadh

	Réiteach Fadhbanna agus Cinnteoireacht 
Ar chumas an duine eolas ríthábhachtach a aithint agus aghaidh a thabhairt ar shaincheisteanna go stuama.  Tuiscint ar chomhthéacs agus ar thionchar na gcinntí a dhéantar.  Gníomhaítear go cinnte agus déantar cinntí stuama agus éifeachtacha go tráthúil. 

Pleanáil Oibriúcháin 
Cuirfidh sé nó sí le pleananna oibriúcháin agus forbróidh sé nó sí pleananna foirne ar aon dul leis na tosaíochtaí agus na gníomhaíochtaí dá réimsí oibríochtaí. Tarmligean, rianú agus monatóireacht ar ghníomhaíocht.  Seirbhís d’ardchaighdeán agus caighdeáin cúraim seirbhíse do chustaiméirí d’ardchaighdeán a chur i bhfeidhm.

Acmhainní a Bhainistiú  
Bainistíonn siad leithdháileadh, úsáid agus meastóireacht acmhainní chun a chinntiú go n-úsáidtear go héifeachtach iad chun pleananna oibríochta a sheachadadh. Laghdú ar chostas agus íoslaghdú dramhaíola a thiomáint agus a chur chun cinn.

Torthaí ar Ardchaighdeán a sheachadadh 
Torthaí ar ardchaighdeán a bhaint amach agus é sin a chur chun cinn agus seirbhísí á seachadadh Seachadadh seirbhísí a eagrú chun freastal ar chaighdeán riachtanach nó an caighdeán sin a shárú. Déanann siad meastóireacht ar na torthaí a baineadh amach, aithníonn siad an fhoghlaim agus cuireann sé na feabhsúcháin atá riachtanach i bhfeidhm.

	[bookmark: _Hlk148954225]Feidhmíocht Trí Dhaoine

	A bheith ceannródaíoch agus a bheith ag spreagadh daoine 
Daoine eile a spreagadh ina n-aonar agus i bhfoirne chun obair ar ardchaighdeán agus torthaí dírithe ar an gcustaiméir a sheachadadh.  Forbraíonn siad inniúlacht bhaill foirne agus cabhraíonn siad leo a lánacmhainneacht a bhaint amach. Develops the competence of team members and helps them meet their full potential.  Bítear mar shampla maith ó thaobh tiomantas, solúbthacht agus éiteas maith seirbhíse do chustaiméirí. 

Feidhmíocht a Bhainistiú 
Déanfaidh sé nó sí feidhmíocht a bhainistiú go héifeachtúil lena n-áirítear tearcfheidhmíocht nó coinbhleacht. Déanfaidh sé nó sí daoine a chumhachtú agus a spreagadh chun a gcuidsean den phlean oibriúcháin a sheachadadh.  

Cumarsáid Éifeachtach a dhéanamh 
Aithnítear an luach atá le bheith in ann cumarsáid éifeachtach a dhéanamh le gach fostaí agus an gá atá ann é sin a dhéanamh.  Éisteann go gníomhach le daoine eile. Bíonn scileanna cumarsáide an-éifeachtacha ó bhéal agus i scríbhinn siad. Cuirtear smaointe i láthair go héifeachtach do dhaoine aonair agus do ghrúpaí.

	[bookmark: _Hlk148954233]Bainistíocht Straitéiseach agus Athrú

	Cumas Straitéiseach 
A bheith ábalta a léiriú go bhfuiltear ábalta smaoineamh agus gníomhú go straitéiseach. Smaoinítear go fadtéarmach. A bheith ábalta misean agus fís na heagraíochta a aistriú ina gcuspóirí soiléire sonracha agus indéanta. Nuálaíocht agus cruthaitheacht a léiriú chun torthaí straitéiseacha rathúla a chinntiú. 

Tuiscint ar an bPolaitíocht
Tuiscint shoiléir ar an saol polaitíochta mar atá agus ar chomhthéacs na heagraíochta. 

Líonrú agus Ionadaíocht a dhéanamh 
Caidrimh dhearfacha agus caidrimh a rachaidh chun tairbhe don dá thaobh a fhorbairt agus a choimeád. Líonraí a thógáil de theagmhálacha teicniúla agus gairmiúla. Íomhá cuí, dearfach agus comhtháite a chur chun cinn agus a choimeád don eagraíocht a mbítear ag déanamh ionadaíochta uirthi. 

Athrú a chinntiú 
Athrú a thabhairt isteach go héifeachtach, cultúr cruthaitheachta i bhfostaithe a chruthú agus a bheith ábalta an ceann is fearr a fháil ar leisce athrú a dhéanamh. Solúbthacht agus oscailteacht maidir le hathrú a léiriú.



	[bookmark: _Hlk148954243]Éifeachtacht Phearsanta

	Eolas Iomchuí 
Coimeádtar cothrom le dáta le forbairtí reatha, le treochtaí agus le sárchleachtas ina réimse freagrachta féin. Léirítear an t-eolas sonrach, an tuiscint agus an oiliúint atá riachtanach don ról Eolas agus tuiscint mhaith i ndáil le hoibleagáidí reachtúla maidir le reachtaíocht Sláinte agus Sábháilteacht agus a bhfeidhmiú san ionad oibre. 

Teacht Aniar agus Folláine Phearsanta 
Féin-mhuinín cuí agus dearfach a léiriú. A bheith ábalta a bheith suaimhneach faoi bhrú agus ag obair go héifeachtach i dtimpeallacht a bhfuil castacht agus luas suntasach ann. 

Ionracas 
Iad féin a iompar ar bhealach ionraic, iontaofa agus measúil agus go bhfuiltear trédhearcach, cothrom agus seasmhach agus iad ag déileáil le daoine eile. 

Spreagadh Pearsanta, Tionscnaíocht agus Gnóthachtáil 
A bheith dearfach faoin ról agus a bheith ábalta spriocanna dúshlánacha a leagan amach chun torthaí ar ardchaighdeán a bhaint amach. Féinspreagtha agus buanseasmhach nuair a thagann deacrachtaí a bhíonn le sárú. A bheith ag machnamh go rialta ar mar atá ag éirí leo chun a bhfeidhmíocht féin a aithint agus conas is féidir feabhas a chur ar mar atá ag éirí leo.





Déanfar iarrthóirí a mheas ag agallamh freisin ar bhonn an chaoi a léiríonn siad a Eolas agus a Saineolas Teicniúil.

	[bookmark: _Hlk148954255]Eolas agus Saineolas Teicniúil

	Eolas agus saineolas Teicniúil
Tá scileanna agus inniúlacht bainistíochta tionscadail bainte amach siad   maidir leis seo. Tá sé de chumas siad   tuarascálacha teicniúla a ullmhú agus a chur i láthair. Cumas anailís chriticiúil ar shonraí a léirmhíniú agus a thabhairt fúthu. Tá inniúlacht bainte amach siad   i bhfeidhmiú na gcóras TFC.






PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil atá ar aon dul le post (Imlitir EL 07/2025, Scálaí Údaráis Áitiúil Athbhreithnithe i bhFeidhm ón 1 Lúnasa 2025):
	Pointe
	01/08/2025

	1
	€59,658

	2
	€61,829

	3
	€64,000

	4
	€66,175

	5
	€68,349

	6
	€70,521

	7
	€72,696

	8
	€74,857

	9
	€77,043

	10
	€79,209

	LSI 1
	€81,706

	LSI 2
	€82,929



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €59,658

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Cead Oibre
Ní mór do gach saoránach neamh-AE/LEE cead oibre bailí a bheith acu roimh agus ar feadh ré a gconartha. Caithfidh an cead oibre seo cead a thabhairt duit oibriú go lánaimseartha do Chomhairle Cathrach na Gaillimhe. Tá sé de fhreagracht ar fhostaithe aonair a chinntiú go bhfuil cead oibre bailí acu. Má thagann deireadh le do chead oibre bailí ag am ar bith le linn do chonartha, ní mór duit é sin a rá le Comhairle Cathrach na Gaillimhe láithreach agus cuirfear stop le d’fhostaíocht láithreach.
Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Caitheamh Tiomána:
Tá sé inmhianaithe go mbeadh ceadúnas tiomána iomlán de Chategóir B atá nailí in Éirinn ag Iarrthóirí. Murab amhlaidh atá, ba choir é sin a lua go soileir. Aisíocfar speansais arna dtabhú ag an té a cheapfar i ndáil le taisteal a bhaineann leis an obair de réir ciorcláin na Roinne.

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 
Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.




























	LEAGAN AMACH AN CHOMÓRTAIS 
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.


Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  


EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 2.00i.n Déardaoin, 18 Nollaig 2025. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Achomhairc:
Breithneoidh Comhairle Cathrach na Gaillimhe achomhairc maidir le hincháilitheacht agus cinntí i ndáil le gearrliostú. Ní mór d’iarrthóirí na hachomhairc sin a dhéanamh i scríbhinn laistigh de 5 lá oibre tar éis dóibh fógra a fháil maidir leis an gcinneadh ábhartha. Tar éis di achomharc a fháil, breathnóidh Comhairle Cathrach na Gaillimhe arís ar na cinntí roghnúcháin agus cuirfear toradh an athbhreithnithe sin in iúl don iarrthóir.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 2014; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

